लुधियाना । तीन दिन बाद 11 मार्च को पंजाब चुनाव में हुई वोटिंग का रिजल्ट जानने में आपको कोई परेशानी नहीं होगी। यह रिजल्ट जिला प्रशासन के तैयार किए मोबाइल एप Eci360 पर लाइव दिखेगा। इसमें आप सिर्फ हलका वाइज रुझान ही नहीं नहीं बल्कि कैंडिडेट को मिली वोटें भी देख पाएंगे। यह रिजल्ट राउंडवाइज अपडेट होंगे। इसके लिए एप को इलेक्शन कमीशन ऑफ इंडिया के सर्वर से जोड़ा गया है।
जहां से रियल टाइम अपडेट इस एप पर दिखेगा। इसके लिए जिला चुनाव अफसर डीसी रवि भगत की पहल को इलेक्शन कमीशन ने मंजूरी दे दी है। यह एप एंड्रायड व एप्पल मोबाइल पर डाउनलोड किया जा सकता है। रिजल्ट की अलग ऑप्शन, हलका-कैंडिडेट सेलेक्ट कर देखें : एप में अभी वही लोग चुनाव के बारे में जानकारी देख सकते थे, जिनके पास वोटर कार्ड है।
वहीं, कैंडिडेट व मीडिया को भी सहूलियत थी लेकिन इसके लिए लॉगइन करना होता था। मगर, रिजल्ट के मामले में यह सबके लिए खुला होगा। कोई भी व्यक्ति एप को इंस्टॉल करने के बाद रिजल्ट देख सकेगा। इसके लिए एप में नई ऑप्शन दी जा रही है। इसके लिए एप को अपडेट किया जा रहा है। चाहे आप कहीं भी हैं और वोटर नहीं हैं तो भी एप से आपको यह सुविधा मिलेगी।
कैंडिडेट-हलके का देख सकेंगे राउंडवाइज रुझान
पंजाब में कुल 117 विधानसभा हलके हैं। पहले यह एप सिर्फ लुधियाना के लिए बनाया गया था। मगर, अब इसका फायदा पूरे पंजाब को दिया जा रहा है। एप के रिजल्ट ऑप्शन में जाने के बाद आप पंजाब के किसी भी हलके का राउंडवाइज रिजल्ट देख सकेंगे। इसमें आपको राज्य के बाद हलका सेलेक्ट करना होगा। कैंडिडेट को कितनी वोटें मिलीं, यह भी राउंडवाइज दिखेगा। बता दें कि मतगणना राउंडवाइज होती है। एक राउंड पूरा होने के बाद उसका रिजल्ट मीडिया को जारी करने के साथ इलेक्शन कमीशन को भेजा जाता है। जो उनकी वेबसाइट पर अपडेट होता है। इलेक्शन के दिन वेबसाइट काफी हैवी हो जाती है, इसलिए एप से लोगों को रिजल्ट देखने में आसानी रहेगी।
hin_Deva hin_Deva hin_Deva hin_Deva hin_Deva